Plácido Castro Pena

Jesús Plácido de Castro Pena, nado en Tabeirós (A Estrada) en 1899 e finado na mesma parroquia o 26 de decembro de 1971, foi un mestre e político galego.

 Traxectoria 

Fillo de Serafín de Castro García. Estudou maxisterio na Escola Normal de Pontevedra. Colaborou en Diario de Pontevedra. O claustro da Escola Normal acordou outorgarlle o título gratuíto da Fundación Montero Ríos en 1915.El Noticiero Gallego, 11-11-1915, p. 3. Ata que tivo a idade para ser mestre exerceu como axudante na escola do seu pai en Tabeirós. Foi mestre de Vinseiro, onde foi secretario do sindicato Unión de Vinseiro y Cereijo, e foi elixido secretario da Asociación de mestres do partido da Estrada en 1921.El Noticiero Gallego, 11-3-1921, p. 2. En 1923 trasladouse á escola de Tabeirós. Na República foi nomeado presidente do consello local de primeiro ensino da Estrada,El Emigrado, 16-7-1932, p. 2. e elixido presidente da Asociación Provincial do maxisterio de Pontevedra.El Pueblo Gallego, 5-4-1933, p. 11. Aprobou as oposicións de inspector de ensino primario en 1934 e foi destinado a Ourense.

Logo do golpe de Estado do 18 de xullo de 1936 foi nomeado xefe territorial de Galicia de Falange Española de las JONS e Delegado da Junta Nacional de Educación en xaneiro de 1937.El Compostelano, 7-1-1937, p. 2. En 1937 foi separado do servizo,Ficha de Plácido Castro Pena pero volveu ser nomeado inspector. Foi nomeado xefe territorial de Galicia do Servicio Español del Magisterio (SEM).Hoja Oficial del Lunes, 27-12-1937, p. 5. En 1938 acompañou a un grupo de mestres de Ourense a unha viaxe de estudos a Italia.La Región,  6-10-1938, p. 2. Foi nomeado xefe nacional do SEM en decembro de 1938.El Ideal Iallego, 2-12-1938, p. 3. Foi nomeado inspector de ensino primario da provincia de Pontevedra en 1946. Dirixiu os Centros de Colaboración Pedagóxica da Estrada. Finou en Tabeirós o 26 de decembro de 1971.Necrolóxica en La Voz de Galicia, 27-1-1972, p. 18.

 Recoñecementos 

 O 6 de xaneiro de 1935 recibiu, xunto co seu pai Serafín de Castro García, unha homenaxe do Sindicato Cultural Agrario de Tabeirós.El Emigrado, 16-1-1935, p. 6.

 Vida persoal 

Casou en Ribela con María Filloy Trabadell en xaneiro de 1930,El Emigrado, 30-1-1930, p. 2. e foi pai de Gonzalo, María Azucena, María Sara, María del Carmen, María Alicia e Plácido Castro Filloy.

 Notas 

Categoría:Profesores de Galicia
Categoría:Falanxistas
Categoría:Nados na Estrada
Categoría:Nados en 1899
Categoría:Finados en 1971